
 Priedai
       1. Techninė specifikacija (1 priedas);
       2. Pasiūlymo forma (2 priedas);
       3. Subteikėjo sutikimo forma (3 priedas);
       4. Sutarties projektas (4 priedas).


I. BENDROSIOS NUOSTATOS

1.1. UAB Komunalinių paslaugų centras (toliau vadinama Perkančioji organizacija) skelbiamos apklausos būdu vykdo pelenų transportavimo paslaugų ir konteinerių nuomos pirkimą. 
1.2. Pirkimas vykdomas vadovaujantis Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu (toliau – Įstatymas), UAB Komunalinių paslaugų centro Mažos vertės pirkimų tvarkos aprašu, patvirtintu UAB Komunalinių paslaugų centro direktoriaus 2023 m. sausio 4 d. įsakymu Nr. 1-14, Lietuvos Respublikos civiliniu kodeksu, kitais viešuosius pirkimus reglamentuojančiais teisės aktais bei šiais pirkimo dokumentais. Šis mažos vertės viešasis pirkimas (toliau - Pirkimas) vykdomas skelbiamos apklausos būdu, naudojantis Centrinės viešųjų pirkimų informacinės sistemos (toliau - CVP IS) priemonėmis. Pirkimo dokumentai skelbiami CVP IS. Perkančiojo subjekto ir teikėjo bendravimas ir keitimasis informacija vyksta naudojantis CVP IS priemonėmis. Elektroninėmis priemonėmis pasiūlymus gali teikti tik tie teikėjai, kurie yra registruoti CVP IS, adresu https://pirkimai.eviesiejipirkimai.lt.
  1.3. Tiesioginį ryšį su teikėjais įgalioti palaikyti:
  1.3.1. dėl pirkimo procedūrų – Algimanta Čepelienė, administratorė, tel. +370 37 393078;
  1.3.2. dėl pirkimo objekto – Ingrida Valavičienė, aplinkos inžinierė, tel. +370 67208633.
1.4. Pirkimas atliekamas, laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų.
      1.5. Perkančioji organizacija yra pridėtinės vertės mokesčio (toliau PVM) mokėtoja.
1.6. Vykdomas žaliasis pirkimas vadovaujantis Aplinkos apsaugos kriterijų taikymo tvarkos aprašo 4.3. perkamoms paslaugoms sutarties vykdymo metu teikėjas turi taikyti aplinkos apsaugos vadybos sistemos reikalavimus visa apimtimi pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ (toliau – LST EN ISO 14001) arba Europos Sąjungos aplinkosaugos vadybos ir audito sistemą (toliau – EMAS) ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais teikėjo pateiktais lygiaverčiais įrodymais. Vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo 4.4.1. papunkčiu - perkamas aplinkosauginis ir aplinkai palankus produktas, kuris patenka į orientacinį aplinkosauginių ir aplinkai palankių prekių bei paslaugų sąrašą pagal 2015 m. lapkričio 24 d. Komisijos įgyvendinimo reglamentą (ES) 2015/2174 dėl orientacinio aplinkosauginių ir aplinkai palankių prekių bei paslaugų rinkinio (Nuotekų valymo paslaugos: pvz., nuotekų rinkimas, vežimas ir valymas, kanalizacijos sistemų eksploatavimas, priežiūra ir valymas).

II. 	PIRKIMO OBJEKTAS

2.1. Perkančioji organizacija numato įsigyti pelenų transportavimo iš Kauno r. katilinių, iki pelenų tvarkymo vietos adresu Elnių g. 1 LT-55343 Batėgala, Kulvos sen. ir konteinerių nuomos paslaugas. Reikalavimai pirkimo objektui nustatyti pirkimo sąlygų 1 priede „Techninė specifikacija“. Pirkimui taikomas Bendrajame viešųjų pirkimų žodyne (toliau – BVPŽ) nurodytas pagrindinis kodas  60180000-3 (Krovininių transporto priemonių nuoma su vairuotoju). 
2.2. Pirkimo objektas į dalis neskaidomas. 
2.3. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“. 
2.4. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“. 
2.5. Paslaugų teikėjas (toliau - Teikėjas) atsako už rūpestingą visų konkurso dokumentų išnagrinėjimą. Teikėjas, teikdamas pasiūlymą, patvirtinta, kad į jo pasiūlymą yra įskaičiuotos visos išlaidos bei mokesčiai ir Teikėjas prisiima visą riziką už visas išlaidas, kurias teikdamas pasiūlymą ir laikydamasis pirkimo dokumentuose nustatytų reikalavimų, privalėjo įskaičiuoti į pasiūlymo kainą. Jei Teikėjas laimi konkursą, nebebus priimtas joks reikalavimas pakeisti pasiūlymo sumą arba sąlygas, grindžiamas klaidomis ar praleidimais.
2.6. Perkantysis subjektas, bet kuriuo metu iki pirkimo sutarties sudarymo, turi teisę nutraukti pradėtas pirkimo procedūras atsiradus aplinkybėms, kurių nebuvo galima numatyti, taip pat paaiškėjus, kad pirkimo dokumentuose padaryta esminių klaidų, dėl kurių pirkimas nebetikslingas arba jį įvykdžius būtų įsigytas jos poreikių neatitinkantis pirkimo objektas. 
2.7. Perkantysis subjektas neatlygina teikėjui jokių išlaidų, susijusių su pirkimo sąlygų gavimu, pasiūlymų rengimu ir pan., įskaitant ir išlaidas, patiriamas dėl to, kad vadovaudamasis Įstatymo nuostatomis Perkantysis subjektas nutraukė pirkimo procedūras. 

III. TEIKĖJŲ PAŠALINIMO PAGRINDAI IR KVALIFIKACIJOS REIKALAVIMAI

3.1. Pirkime netaikoma Europos bendrasis viešųjų pirkimų dokumentas ir reikalavimai dėl teikėjo pašalinimo pagrindų.
3.2. Teikėjas, pageidaujantis dalyvauti pirkime, turi atitikti šiuos minimalius kvalifikacijos reikalavimus ir pateikti lentelėje nurodytus kvalifikacinius reikalavimus įrodančius dokumentus:

	Eil. Nr.
	Kvalifikacijos reikalavimai
	Patvirtinančių dokumentų sąrašas

	Teisė verstis atitinkama veikla

	1.1. 
	Tiekėjas turi teisę verstis kelių transporto veikla - vežti krovinius vidaus maršrutais.
Pastabos:
- jeigu pasiūlymą teikia ūkio subjektų grupė – reikalavimą turi atitikti visi ūkio subjektų grupės nariai kartu;
- tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų;
- subtiekėjams šis reikalavimas nekeliamas
	Teikėjas teikia Valstybinės kelių transporto inspekcijos prie Susisiekimo ministerijos nustatyta tvarka išduotą licenciją, įrodančią tiekėjui suteiktą teisę verstis krovinių vežimu vidaus maršrutais
Tiekėjai iš užsienio privalo būti licencijuoti Valstybinės kelių transporto inspekcijos prie Susisiekimo ministerijos nustatyta tvarka.
CVP IS priemonėmis pateikiamos skaitmeninės dokumentų kopijos.



Reikalaujami kokybės vadybos sistemos ir (arba) aplinkos apsaugos vadybos sistemos standartai

1. Reikalaujami aplinkos apsaugos vadybos sistemos standartai:
	Eil. Nr.
	Reikalavimai
	Patvirtinančių dokumentų sąrašas

	2.1.
	Perkamoms transportavimo paslaugoms  tiekėjas taiko Europos Sąjungos aplinkos apsaugos vadybos ir audito sistemą (angl. Eco–Management and Audit Scheme, EMAS) arba kitas aplinkos apsaugos vadybos sistemas, pripažįstamas pagal 2009 m. lapkričio 25 d. Europos Parlamento ir Tarybos reglamento (EB) Nr. 1221/2009 dėl organizacijų savanoriškojo Bendrijos aplinkosaugos vadybos ir audito sistemos (EMAS) taikymo, panaikinančio Reglamentą (EB) Nr. 761/2001 ir Komisijos sprendimus 2001/681/EB bei 2006/193/EB (OL 2009 L 342, p. 1), 45 straipsnį, arba kitus aplinkos apsaugos vadybos standartus, pagrįstus atitinkamais Europos arba tarptautiniais standartais, kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba atitinkamus Europos ar tarptautinius sertifikavimo standartus.
	Nepriklausomos įstaigos išduoto galiojančio sertifikato, patvirtinančio, kad tiekėjas laikosi reikalaujamos aplinkos apsaugos vadybos sistemos standartų, skaitmeninė kopija.
Perkantysis subjektas pripažįsta lygiaverčius sertifikatus, išduotus kitose valstybėse narėse įsteigtų nepriklausomų įstaigų.
Perkantysis subjektas priima ir kitus tiekėjo lygiaverčių aplinkos apsaugos vadybos užtikrinimo priemonių įrodymus, kurie patvirtintų, kad jo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus.



[bookmark: _Hlk167886069]IV. PIRKIMO DOKUMENTŲ PAAIŠKINIMAI IR PATIKSLINIMAI

4.1. Teikėjas gali prašyti, kad Perkantysis subjektas paaiškintų Pirkimo dokumentus, taip pat teikti pasiūlymus dėl Pirkimo dokumentų patikslinimo ne vėliau kaip likus 2 (dviem) darbo dienoms iki pasiūlymų pateikimo termino pabaigos. Pirkimo dokumentų paaiškinimai ir patikslinimai gali būti teikiami ir Perkančiojo subjekto iniciatyva.
4.2. Paaiškinimai ir patikslinimai skelbiami CVP IS priemonėmis ir siunčiami užklausą pateikusiam bei visiems prie Pirkimo prisijungusiems teikėjams. Jei paaiškinimai ar patikslinimai teikiami Perkančiojo subjekto iniciatyva, jie skelbiami CVP IS priemonėmis. Paaiškinimai ir patikslinimai pateikiami likus ne mažiau kaip 1 (vienai) darbo dienai iki pasiūlymų pateikimo termino pabaigos. Jei Perkantysis subjektas paaiškinimų ar patikslinimų nepateikia iki nurodyto termino, pasiūlymų pateikimo terminas nukeliamas ne trumpesniam laikui nei tas, kiek vėluojama juos pateikti.
4.3. Perkantysis subjektas, paaiškindamas ar patikslindamas Pirkimo dokumentus, užtikrina teikėjų anonimiškumą, t. y. užtikrina, kad teikėjai nesužinotų kitų teikėjų, ketinančių dalyvauti Pirkimo procedūrose, pavadinimų ir kitų rekvizitų.
4.4. Jei pateikti paaiškinimai ar patikslinimai iš esmės keičia Pirkimo dokumentuose nustatytus reikalavimus Pirkimo objektui, Reikalavimus teikėjui ar pasiūlymų rengimui, pasiūlymų pateikimo terminas skaičiuojamas iš naujo nuo paaiškinimų ar patikslinimų paskelbimo CVP IS priemonėmis dienos, o informacija apie atliktus pakeitimus siunčiama visiems prie Pirkimo prisijungusiems teikėjams ir paskelbiama prie Pirkimo dokumentų.
4.5. Perkantysis subjektas nerengs susitikimo su teikėjais dėl Pirkimo dokumentų

[bookmark: _Hlk167886099]V. PASIŪLYMŲ RENGIMAS, PATEIKIMAS, KEITIMAS

5.1. Pateikdamas pasiūlymą, Teikėjas sutinka su šiomis apklausos sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
5.2. Jei pasiūlymą teikia ūkio subjektų grupė, ji taip pat pateikia ir JVS kopiją. JVS turi būti nurodyti kiekvienos šios sutarties šalies įsipareigojimai vykdant Sutartį bei šių įsipareigojimų vertės dalis, sudaranti bendrą Sutarties vertę. Taip pat turi būti pateikta informacija apie asmenį, atstovaujantį ūkio subjektų grupei bendraujant su Perkančiuoju subjektu.
5.3. Visi pasiūlyme pateikiami dokumentai turi būti pateikti elektronine forma (tiesiogiai suformuoti elektroninėmis priemonėmis arba skaitmeninės dokumentų kopijos). Pasiūlymo dokumentai turi būti suformuoti naudojant nediskriminuojančius, visuotinai prieinamus duomenų failų formatus (pvz., pdf, docx ). Perkančiajam subjektui  kilus abejonių dėl dokumentų tikrumo, jis turi teisę reikalauti pateikti dokumentų originalus.
5.4. Pasiūlymas turi būti parengtas lietuvių kalba. Jei reikalaujami dokumentai negali būti pateikti lietuvių kalba, turi būti pateiktas patvirtintas vertimas (išverstame dokumente nurodant vertimą atlikusio asmens vardą, pavardę ir parašą). 
 5.5. Pasiūlymas turi būti pateiktas užpildant Pasiūlymo formą ir pridedant visus Pirkimo dokumentuose reikalaujamus dokumentus.
5.6. Pasiūlymo kaina pateikiama eurais, išreiškiant ir apskaičiuojant taip, kaip nurodyta Pasiūlymo formoje. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną. Į pasiūlymo kainą turi būti įskaityti visi mokesčiai ir visos teikėjo išlaidos, būtinos Sutarties įvykdymui.
5.7. Pasiūlyme teikėjas turi aiškiai nurodyti, kuri pasiūlymo informacija yra konfidenciali, vadovaujantis Įstatymo 32 straipsniu. Jeigu Perkančiajam subjektui kyla abejonių dėl teikėjo pasiūlyme nurodytos informacijos konfidencialumo, jis privalo prašyti teikėjo įrodyti, kodėl nurodyta informacija yra konfidenciali. Jeigu teikėjas nepateikia tokių įrodymų arba pateikia netinkamus įrodymus, laikoma, kad tokia informacija yra nekonfidenciali.
5.8. Pasiūlymą sudaro raštu pateiktų dokumentų visuma (Perkantysis subjektas pasilieka sau teisę pareikalauti dokumentų originalų), susidedanti iš:
5.8.1. Užpildytos pasiūlymo formos, parengtos pagal pirkimo sąlygų 2 priedą. Pasiūlyme nurodoma paslaugų kaina pateikiama eurais. Kaina turi būti apskaičiuojama pagal 2 priede nustatytą pasiūlymo formą ir atsižvelgta į visas kainos sudėtines dalis, į techninės specifikacijos reikalavimus ir pan. Į paslaugų kainą turi būti įskaityti visi mokesčiai ir visos teikėjo išlaidos. Kainos pasiūlyme nurodomos suapvalintos, paliekant du skaitmenis po kablelio (išskyrus tuos atvejus, kai nurodomi sveiki skaičiai).
5.8.2. Įgaliojimo pasirašyti pasiūlymą ir (jei taikoma) pirkimo sutartį. Jei dalyvis nepateikia įgaliojimo pasirašyti pasiūlymą ir (jei taikoma) pirkimo sutartį, arba minėti dokumentai (dokumentų kopijos) neatitinka pirkimo dokumentuose nustatytų reikalavimų, Perkantysis subjektas prašo per nustatytą terminą dalyvio patikslinti, papildyti ar pateikti trūkstamus duomenis arba dokumentus.
5.8.3. Nepriklausomos įstaigos išduoto sertifikato, patvirtinančio, kad teikėjas laikosi reikalaujamos aplinkos apsaugos vadybos sistemos, skaitmeninė kopija ar kitos (lygiavertės) aplinkos apsaugos vadybos sistemos laikymosi įrodymas.
5.8.4. kiti pagal pirkimo dokumentų reikalavimus būtini pateikti dokumentai ir / ar informacija.
5.9. Teikėjas gali pateikti tik vieną pasiūlymą – individualiai arba kaip ūkio subjektų grupės dalyvis. Jei Teikėjas pateikia daugiau kaip vieną pasiūlymą arba ūkio subjektų grupės dalyvis dalyvauja teikiant kelis pasiūlymus, visi tokie pasiūlymai bus atmesti.
5.10. Teikėjams nėra leidžiama pateikti alternatyvių pasiūlymų. Teikėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
5.11. Teikėjai pasiūlyme turi aiškiai nurodyti, kokia pasiūlyme pateikta informacija yra konfidenciali ar kurios pasiūlymo dalys yra konfidencialios (tokią informaciją sudaro, visų pirma, komercinė (gamybinė) paslaptis ir konfidencialieji pasiūlymų aspektai). Pasiūlyme nurodyta prekių kaina, išskyrus jos sudedamąsias dalis, nėra laikoma konfidencialia informacija. Perkantysis subjektas, viešojo pirkimo komisija (toliau – komisija), jos nariai ar ekspertai ir kiti asmenys negali atskleisti teikėjo pateiktos informacijos, kurią teikėjas nurodė kaip konfidencialią. Informacija, kurią viešai skelbti įpareigoja Lietuvos respublikos įstatymai, negali būti Teikėjo nurodoma kaip konfidenciali.
5.12. Pasiūlymą pateikti iki 2025 m. kovo 3 d. 1000  val. 
5.13. Iki pasiūlymų pateikimo termino pabaigos teikėjas gali pakeisti arba atšaukti savo pasiūlymą. Toks pakeitimas arba pranešimas pripažįstamas galiojančiu, jeigu Perkantysis subjektas jį gavo iki pasiūlymų pateikimo termino pabaigos.
5.14. Teikėjas pasiūlyme turi nurodyti ūkio subjektus, kurių pajėgumais remiasi, kad atitiktų tam tikrus Reikalavimus teikėjui ir pateikti įrodymus, patvirtinančius, kad teikėjui šių ūkio subjektų ištekliai bus prieinami vykdant pirkimo sutartį.
5.15. Pasiūlymas galioja jame Teikėjo nurodytą laiką. Pasiūlymas turi galioti 60 kalendorinių dienų nuo pasiūlymų pateikimo galutinio termino dienos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose. 
5.16. Teikėjas pasiūlymą ir kitus su pasiūlymu susijusius dokumentus rengia ir pateikia savo lėšomis.
5.17. Perkantysis subjektas nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.

VI. PASIŪLYMŲ ŠIFRAVIMAS

6.1. Teikėjo teikiamas pasiūlymas gali būti užšifruojamas. Teikėjas, nusprendęs pateikti užšifruotą pasiūlymą, turi:




6.1.1. iki pasiūlymų pateikimo termino pabaigos, naudodamasis CVP IS priemonėmis, pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina);
6.1.2. iki pradinio susipažinimo su pasiūlymais procedūros (posėdžio) pradžios CVP IS susirašinėjimo priemonėmis pateikti slaptažodį, su kuriuo Perkantysis subjektas galės iššifruoti pateiktą pasiūlymą. Iškilus CVP IS techninėms problemoms, kai teikėjas neturi galimybės pateikti slaptažodžio per CVP IS susirašinėjimo priemones, teikėjas turi teisę slaptažodį pateikti kitomis priemonėmis pasirinktinai: Perkančiojo subjekto oficialiu elektroniniu paštu, faksu arba raštu. Tokiu atveju teikėjas turėtų būti aktyvus ir įsitikinti, kad slaptažodis laiku pasiekė adresatą (pavyzdžiui, susisiekęs su Perkančiuoju subjektu oficialiu jo telefonu ir (arba) kitais būdais);
6.1.3. teikėjui užšifravus visą pasiūlymą ir iki pradinio susipažinimo su pasiūlymais procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasis Perkantysis subjektas negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu teikėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – Perkantysis subjektas teikėjo pasiūlymą atmeta kaip neatitinkantį Pirkimo dokumentuose nustatytų reikalavimų (teikėjas nepateikė pasiūlymo kainos).

[bookmark: _Hlk167886228]VII. SUSIPAŽINIMAS SU PASIŪLYMAIS IR JŲ VERTINIMAS

7.1. Teikėjai susipažinimo su pasiūlymais procedūroje nedalyvauja.
7.2. Ekonomiškai naudingiausias pasiūlymas išrenkamas pagal kainą. Apskaičiuojant kainą, turi būti atsižvelgta į visą Pirkimo dokumentuose nurodytą Pirkimo objekto apimtį ir reikalavimus, kainos sudėtines dalis ir pan. PVM nurodomas atskirai. Jeigu Pirkimo sąlygose nenumatyta kitaip, pasiūlymų kainos bus vertinamos ir lyginamos su visais mokesčiais. Į pasiūlymo kainą privalo būti įskaičiuoti visi mokesčiai bei visos kitos teikėjo patirtos ir (ar) galimos patirti tiesioginės ir netiesioginės išlaidos ir mokesčiai, susiję su Pirkimo objektu (išskyrus tuos atvejus, kai Pirkimo dokumentuose aiškiai nurodyta, kad tam tikros konkrečios išlaidos neturi būti įskaičiuotos į Sutarties kainą).
7.3. Pasiūlymų vertinimo metu Perkantysis subjektas:
7.3.1. įvertina pateiktuose dokumentuose nurodytą informaciją;
7.3.2. įvertina, ar teikėjo siūlomas pirkimo objektas atitinka Pirkimo dokumentuose nustatytus reikalavimus;
7.3.3. įvertina, ar teikėjo pasiūlyme nėra nurodytos kainos apskaičiavimo klaidų;
7.3.4. įvertina, ar teikėjo pasiūlyme nurodyta kaina nėra per didelė ir Perkančiajam subjektui nepriimtina;
7.3.5.  įvertina, ar teikėjo pasiūlyme nurodyta kaina neatrodo neįprastai maža.
7.4. Jeigu teikėjas pateikė netikslius, neišsamius ar klaidingus dokumentus ar duomenis apie savo atitiktį Pirkimo dokumentų reikalavimams ar šių dokumentų ar duomenų trūksta, Pirkimo vykdytojas gali nepažeisdamas lygiateisiškumo ir skaidrumo principų prašyti jo šiuos dokumentus ar duomenis patikslinti, papildyti arba paaiškinti per Perkančiojo subjekto nustatytą protingą terminą. Pasiūlymai tikslinami, papildomi arba paaiškinami vadovaujantis Viešųjų pirkimų tarnybos direktoriaus 2022 m. gruodžio 30 d. įsakymo Nr. 1S−240 „Dėl pasiūlymų patikslinimo, papildymo ar paaiškinimo taisyklių patvirtinimo“.
7.5. Jeigu dalyvio pasiūlyme nurodyta kaina (jos sudedamosios dalys) atrodo neįprastai maža, Perkantysis subjektas prašo dalyvį ją pagrįsti, vadovaujantis Įstatymo 66 straipsnio 2 ir 3 dalių nuostatomis.
7.6. Perkantysis subjektas, pasiūlymų vertinimo metu radęs pasiūlyme nurodytos kainos apskaičiavimo klaidų, prašo dalyvių per jo nurodytą terminą ištaisyti pasiūlyme pastebėtas aritmetines klaidas, nekeičiant susipažinimo su pasiūlymais metu užfiksuotos kainos. Taisydamas pasiūlyme nurodytas aritmetines klaidas, dalyvis gali taisyti kainos sudedamąsias dalis, tačiau neturi teisės atsisakyti kainos sudedamųjų dalių arba papildyti kainą naujomis dalimis.
7.7. Sudaroma pasiūlymų eilė. Į pasiūlymų eilę įtraukiami teikėjai, kurių pasiūlymai atitiko Pirkimo dokumentuose nustatytus reikalavimus. Pasiūlymų eilė sudaroma ekonominio naudingumo mažėjimo tvarka. Jei kelių teikėjų pasiūlymų ekonominis naudingumas yra vienodas, sudarant pasiūlymų eilę, pirmesnis įrašomas teikėjas, kurio pasiūlymas pateiktas anksčiausiai. Eilė nesudaroma, jei pasiūlymą pateikė ar, Pirkimo procedūrų metu atmetus kitus pasiūlymus, liko vienas teikėjas.
7.8. Perkantysis subjektas raštu iš galimo laimėtojo prašo per jo nustatytą protingą terminą pateikti dokumentus, kurie patvirtina, kad teikėjas atitinka reikalavimus teikėjų kvalifikacijai (jei taikoma). Tuo atveju, jei galimas laimėtojas iki Perkančiojo subjekto nustatyto termino CVP IS susirašinėjimo priemonėmis nepateikia reikalaujamų dokumentų arba jo pateikti dokumentai neįrodo atitikties keltiems reikalavimams, Perkantysis subjektas šio teikėjo pasiūlymą atmeta ir prašo atitinkamus dokumentus pateikti kitą teikėją, kurio pasiūlymas pagal patikslintą pasiūlymų eilę gali būti nustatytas laimėjusiu.  
7.9. Nustatomas Pirkimo laimėtojas. Laimėtoju gali būti pasirenkamas tik toks teikėjas, kurio pasiūlymas atitinka Pirkimo dokumentuose nustatytus reikalavimus, jo pasiūlymo kaina nėra per didelė ir Perkančiajam subjektui nepriimtina bei teikėjas atitinka keliamus kvalifikacinius reikalavimus.
7.10. Perkantysis subjektas teikėjams ne vėliau kaip per 3 (tris) darbo dienas raštu praneša apie priimtą sprendimą nustatyti laimėjusį pasiūlymą, dėl kurio bus sudaroma Sutartis, ir pateikia Įstatymo 68 straipsnio 2 dalyje nurodytos atitinkamos informacijos, kuri dar nebuvo pateikta Pirkimo procedūrų metu, santrauką, nurodo nustatytą pasiūlymų eilę ir laimėjusį pasiūlymą. Jei būtų priimtas sprendimas nesudaryti Sutarties, Perkantysis subjektas taip pat nurodo priežastis, dėl kurių priimtas toks sprendimas.
7.11.Teikėjas, kurio pasiūlymas laimėjo, kviečiamas sudaryti Sutartį.
7.12. Jeigu teikėjas, kurio pasiūlymas pripažintas laimėjusiu, pranešimu CVP IS susirašinėjimo priemonėmis atsisako sudaryti Sutartį, iki nurodyto laiko nepasirašo Sutarties, atsisako Sutartį sudaryti Pirkimo dokumentuose nustatytomis sąlygomis, laikoma, kad jis atsisakė pasirašyti Sutartį. Tuo atveju Perkantysis subjektas siūlo sudaryti Sutartį teikėjui, kurio pasiūlymas pagal patvirtintą pasiūlymų eilę yra pirmas po teikėjo, atsisakiusio sudaryti Sutartį.

[bookmark: _Hlk167886330]VIII. PASIŪLYMŲ ATMETIMO PRIEŽASTYS

[bookmark: _Toc47844937]8.1. Teikėjo pateiktas pasiūlymas atmetamas, jeigu:
8.1.1. pasiūlymas neatitinka pirkimo dokumentuose nustatytų reikalavimų ir sąlygų;
8.1.2. teikėjas neatitinka pirkimo dokumentuose nustatytų kvalifikacijos reikalavimų (jei taikoma);
8.1.3. teikėjas per Perkančiojo subjekto nustatytą terminą nepatikslino, nepapildė, nepaaiškino pasiūlymo informacijos, kaip nurodyta Sąlygų 7.4 punkte;
8.1.4 teikėjas per Perkančiojo subjekto nustatytą terminą nepagrindė neįprastai mažos kainos, kaip nuorodyta Sąlygų 7.5 punkte;
8.1.5. teikėjas per Perkančiojo subjekto nustatytą terminą neištaisė pastebėtų apskaičiavimo (aritmetinių) klaidų, kaip nurodyta Sąlygų 7.6 punkte; 
8.1.6. pasiūlyta per didelė,  Perkančiajam subjektui nepriimtina kaina.

[bookmark: _Hlk167887164]IX. RĖMIMASIS KITŲ ŪKIO SUBJEKTŲ PAJĖGUMAIS IR SUBTEIKĖJŲ PASITELKIMAS

9.1. Teikėjas gali remtis kitų ūkio subjektų pajėgumais pagal Įstatymo 62 straipsnį, kad atitiktų Pirkimo dokumentuose nustatytus kvalifikacijos reikalavimus (jeigu tokie reikalavimai keliami), neatsižvelgiant į ryšio su tais ūkio subjektais teisinį pobūdį. Šiais ūkio subjektais laikomi ir fiziniai asmenys, kuriuos pirkimo laimėjimo ir sutarties sudarymo atveju  teikėjas ar jo pasitelkiamas ūkio subjektas įdarbins (kvazisubteikėjai).
9.2. Teikėjas gali remtis kitų ūkio subjektų pajėgumais, kad atitiktų reikalavimus dėl išsilavinimo, profesinės kvalifikacijos ir (arba) profesinės patirties (jeigu tokie reikalavimai keliami) tik tuo atveju, jeigu tie subjektai patys vykdys Sutarties dalį, kuriai reikia jų turimų pajėgumų.
9.3. Jeigu teikėjas remiasi kito ūkio subjekto pajėgumais, jis, teikdamas pasiūlymą, turi pateikti įrodymus, kurie patvirtintų, kad teikėjui ūkio subjektų ištekliai bus prieinami per visą sutartinių įsipareigojimų vykdymo laikotarpį. Tokiais įrodymais gali būti ūkio subjekto įsipareigojimas (deklaracija), kad jis turės reikiamus išteklius, sutartis su teikėju ir pan. 
9.4. Skirtingi teikėjai gali remtis tų pačių ūkio subjektų pajėgumais.
9.5. Teikėjas, ketinantis pasitelkti subteikėjus, kartu su pasiūlymu turi pateikti subteikėjų sutikimą (3 priedas).
9.6. Teikėjas savo pasiūlyme privalo nurodyti: 
9.6.1. ūkio subjektus, kurių pajėgumais remiasi teikėjas, kad atitiktų finansinio, ekonominio, techninio ir (arba) profesinio pajėgumo reikalavimus (jeigu tokie reikalavimai keliami). Šiais ūkio subjektais laikomi ir ekspertai, kurie pirkimo laimėjimo ir Sutarties sudarymo atveju bus įdarbinti teikėjo;
9.6.2. jeigu ūkio subjektas pasiūlyme nėra nurodomas, šio ūkio subjekto pajėgumais remtis negalima. Tačiau, jeigu pasiūlyme nurodytas ūkio subjektas netenkina jam keliamų reikalavimų, jis per pirkimo komisijos CVP IS susirašinėjimo priemonėmis nustatytą terminą gali būti pakeičiamas reikalavimus atitinkančiu ūkio subjektu.
9.7. Jeigu teikėjas Sutarties vykdymui ketina pasitelkti subteikėjus (kurių pajėgumais teikėjas nesiremia) ir jie yra žinomi pasiūlymo pateikimo dienai, tai pasiūlyme privalo nurodyti kokiai Sutarties daliai ir kokius subteikėjus jis ketina pasitelkti. Jeigu tokie subteikėjai nežinomi, tai Teikėjas šią informaciją galės nurodyti vėliau, jei bus nustatytas laimėtoju ir su juo bus sudaroma Sutartis.
9.8. Perkantysis subjektas neriboja teikėjų galimybės Sutarties vykdymui pasitelkti subteikėjus ir (arba) teikėjų grupės narius. Teikėjas privalo informuoti apie minėtos informacijos pasikeitimus visu Sutarties vykdymo metu. Kartu su informacija apie keičiamus pasiūlyme nurodytus subteikėjus, kuriems buvo keliami kvalifikaciniai reikalavimai, pateikiami ir subteikėjo kvalifikaciją patvirtinantys dokumentai.

[bookmark: _Hlk167887040]X. SPRENDIMAS DĖL PIRKIMO SUTARTIES PASIRAŠYMO

10.1. Apklausą laimėjęs Teikėjas privalo pasirašyti pirkimo sutartį per Perkančiojo subjekto nurodytą terminą. Pirkimo sutarčiai pasirašyti laikas gali būti nustatomas atskiru pranešimu arba nurodomas pranešime apie laimėjusį pasiūlymą. Pranešime konkursą laimėjusiam dalyviui Perkantysis subjektas nurodo laiką, iki kada reikia atvykti pasirašyti pirkimo sutartį.
10.2. Sudarant pirkimo sutartį, negali būti keičiama laimėjusio dalyvio pasiūlymo kaina ir pirkimo dokumentuose bei pasiūlyme nustatytos pirkimo sąlygos.

[bookmark: _Toc47844940]XI. PIRKIMO SUTARTIES SĄLYGOS

 11.1. Perkantysis subjektas pirkimo sutartį siūlo sudaryti tam Teikėjui, kurio pasiūlymas Įstatymo bei šių apklausos sąlygų nustatyta tvarka pripažintas laimėjusiu. Sudaroma pirkimo sutartis turi atitikti laimėjusio Teikėjo pasiūlymą ir šias konkurso sąlygas.
11.2. Su laimėjusiu Teikėju sudaroma paslaugų teikimo sutartis pagal pirkimo dokumentuose pateiktą sutarties projektą. Sutarties projektas yra parengtas, laikantis Įstatymo nuostatų.
11.3. Teikėjas privalo teikti paslaugas laiku ir kokybiškai.
11.4. Sutarties paslaugų kaina gali kisti (didėti ar mažėti) dėl Valstybės institucijų priimtų įstatymų ir poįstatyminių teisės aktų, keičiančių mokesčių dydį (tokių kaip PVM, Socialinio draudimo ir pan.), kurie turi tiesioginės įtakos Teikėjo sąnaudų pasikeitimui, ir priimtų šios Sutarties galiojimo metu. Tokiu atveju Sutarties kaina pasikeičia tiek, kiek pasikeičia mokestis.
11.5. Sudarant paslaugų teikimo sutartį, laimėjusio Teikėjo pasiūlymo kaina ir pirkimo dokumentuose nustatytos paslaugų teikimo sąlygos negali būti keičiamos. Paslaugų teikimo sutarties sąlygos gali būti keičiamos, laikantis Viešojo pirkimo - pardavimo sutarčių sąlygų keitimo rekomendacijų, patvirtintų Viešųjų pirkimų tarnybos prie Lietuvos Respublikos Vyriausybės direktoriaus 2009-05-05 įsakymu Nr.1S-43.
[bookmark: _heading=h.26in1rg][bookmark: _Ref38539939][bookmark: _Ref38541068][bookmark: _Ref38885053][bookmark: _Ref38899023][bookmark: _Toc48053185][bookmark: _Toc85706891][bookmark: _Hlk86837214]

 1 priedas 
                                                                                                     
TECHNINĖ SPECIFIKACIJA

[bookmark: _Hlk152590377][bookmark: _Hlk527021410]1. UAB Komunalinių paslaugų centras (toliau – Perkantysis subjektas) planuoja įsigyti pelenų (šalutinio produkto) iš Kauno rajono katilinių transportavimo ir konteinerių nuomos paslaugas. Pelenai turi būti gabenami iš Kauno rajono katilinių, nurodytų 1 lentelėje, ūkininkui p. Arvydui Balčiūnui (toliau - Tvarkytojas), adresu Elnių g. 1 LT-55343 Batėgala, Kulvos sen. Transportavimo paslaugos reikalingos UAB Komunalinių paslaugų centro darbo laiku. Konteinerių nuomos paslaugos reikalingos paslaugų teikimo sutarties galiojimo laikotarpiu.

1 lentelė. Transportavimo paslaugos pirkimo apimtys ir kiti reikalavimai
	Eil. Nr.
	Katilinės pavadinimas ir adresas
	Konteinerio dydis, m3
	Preliminarus vežimų skaičius, vnt/metus
	Reikalinga konteinerio nuoma

	1. 
	Babtų katilinė
Kauno g. 17, Babtai, Kauno r.
	7
	10
	Taip

	2. 
	Karmėlavos katilinė 
Tako g. 16, Karmėlava II, Kauno r.
	7
	3
	Taip

	3. 
	Vandžiogalos katilinė
Parko g. 5A, Vandžiogala, Kauno r.
	7
	6
	Ne

	4. 
	Čekiškės gimnazijos katilinė
Mokyklos g. 14, Čekiškės mstl.
	7
	1
	Ne

	5. 
	Vilkijos gimnazijos katilinė
Čekiškės g. 73, Vilkijos m.
	7
	2
	Ne

	6. 
	Piliuonos gimnazijos katilinė
Taikos pl. 54, Piliuonos k.
	7
	2
	Ne 

	7. 
	Vandžiogalos gimnazijos katilinė
Kėdainių g. 30, Vandžiogala
	7
	1
	Ne

	8. 
	Vilkijos katilinė
Tulpių g. 12A, Vilkija
	3,2
	7
	Ne

	9. 
	Šlienavos katilinė
Mokyklos g. 13, Šlienavos k.
	7
	2
	Ne



2. Pervežimas atliekamas techniškai tvarkingomis transporto priemonėmis laikantis krovinių vežimo keliais reikalavimų. Krovinys turi būti gabenamas uždengtas.
3. Paslaugų teikėjas kartu su pasiūlymu turi pateikti dokumentus, įrodančius, kad Paslaugų teikėjas turi transporto priemonę (nuosava, nuomojama ar kita teisėta forma valdoma), kurios išmetamųjų teršalų reikalavimai atitinka ne mažiau kaip Euro-6 standartą.
4. Paslaugos teikėjas privalo užtikrinti transportavimo paslaugą ne vėliau kaip po 1 darbo dienos nuo Perkančiojo subjekto užsakymo pateikimo el. paštu, nebent susitarta kitaip. 
5. Už krovinio pakrovimą ir iškrovimą atsakingas Paslaugos teikėjas. Vykdytojas pats pasirenka maršrutą pagal katilinės lokaciją, kuriuo jam patogiausia vežti šalutinį gamybos produktą Tvarkytojui. Perkantysis subjektas nereikalauja pelenų (šalutinio produkto) svėrimo prieš perduodant jį Tvarkytojui. 
6. Paslaugų teikėjas įsipareigoja bendradarbiauti su Perkančiuoju subjektu, suderinant krovinio pervežimo grafikus ir visus su pervežimu susijusius klausimus. 
7. Pelenų laikymui visos Sutarties laikotarpiu turi būti užtikrinti 7 m3 uždari konteineriai. Babtų katilinės konteineris viršuje turi turėti angą pelenų automatiniam pakrovimui transporteriu. Tiekėjas savo iniciatyva apžiūri katilines vietoje, susipažįsta su darbų vykdymo sąlygomis, įvertina savo galimybes, riziką, visas galimas išlaidas svarbias ruošiant pasiūlymą.
8. Iki einamojo mėnesio 10 dienos, Paslaugos teikėjas pateikia Perkančiajam subjektui priėmimo – perdavimo aktą, kuriame nurodomas suteiktų paslaugų per ataskaitinį mėnesį kiekis ir išvežto konteinerio talpa m3. Vykdytojas ar jo atstovas priduodamas šalutinį gamybos produktą privalo pasirašyti perdavimo-priėmimo aktą su Tvarkytoju. 
9. Maksimali paslaugos apimtis negali būti didesnė nei preliminarus vežimų skaičius per metus. Perkantysis subjektas neįsipareigoja užsakyti viso transportavimo kiekio. Paslaugos kaina – vieno vežimo kaina.
[bookmark: _Hlk152581838]10. Sutarties trukmė - 12 (dvylika) mėn. su galimybe pratęsti sutartį 2 (du) kartus, bet ne ilgesniam negi 36 (trisdešimt šešių) mėn. laikotarpiui, arba iki tol, kol bus išnaudotas maksimalus perkamos paslaugos kiekis, priklausomai nuo to, kuri sąlyga įvyks anksčiau.




2 priedas  

Herbas arba prekių ženklas
(Tiekėjo pavadinimas)
(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)
_________________________
(Adresatas (perkančioji organizacija)
PASIŪLYMAS 
DĖL PELENŲ (ŠALUTINIO PRODUKTO) TRANSPORTAVIMO PASLAUGŲ IR KONTEINERIŲ NUOMOS PIRKIMO
____________
(Data)
___________
(Sudarymo vieta)
Informacija apie tiekėją (pildo tiekėjas)
	Tiekėjo arba tiekėjų grupės narių pavadinimas (-ai) (Jeigu dalyvauja ūkio subjektų grupė, surašomi visi dalyvių pavadinimai) 
	

	Tiekėjo arba tiekėjų grupės narių juridinio asmens kodas (-ai) (tuo atveju, jei pasiūlymą teikia fizinis asmuo – verslo pažymėjimo Nr. ar pan.), adresas (-ai) 
	

	Tiekėjų grupės narys, atstovaujantis grupei (pildoma, jei pasiūlymą teikia tiekėjų grupė) 
	







	Asmens, įgalioto bendrauti su perkančiąją organizacija, kontaktinė informacija (vardas, pavardė, pareigos, tel., el. p. adresas) 
	

	(1) Tiekėjo/tiekėjų grupės narių, (2) ūkio subjektų, kurių pajėgumais remiamasi: kolegialaus priežiūros organo (Stebėtojų tarybos) ir (ar) kolegialaus valdymo organo (Valdybos) narių sąrašas (jei sudaryta) ir (ar) asmuo, turintis teisę atstovauti tiekėjui ar jį kontroliuoti, jo vardu priimti sprendimą, sudaryti sandorį (taikoma, kai pirkimo dokumentuose nustatyti pašalinimo pagrindai)
	(nurodomi nariai/asmenys, jeigu tokie yra; jeigu tokių narių/asmenų nėra, aiškiai nurodyti, kad tokių asmenų nėra:
- dėl tiekėjo/tiekėjų grupės narių;
- dėl ūkio subjektų, kurių pajėgumais (kvalifikacija) remiamasi (jeigu pasitelkiami))




Šiuo pasiūlymu pažymime, kad sutinkame su visomis pirkimo sąlygomis, nustatytomis skelbime apie pirkimą ir pirkimo dokumentuose bei jų paaiškinimuose, papildymuose. 
Patvirtiname, kad visa pasiūlyme pateikta informacija yra teisinga, atitinka tikrovę ir apima viską, ko reikia visiškam ir tinkamam sutarties vykdymui.
Mūsų siūlomos Paslaugos visiškai atitinka pirkimo dokumentuose nurodytus reikalavimus. 
Patvirtiname, kad jei pasiūlyme nenurodyti kolegialaus priežiūros/valdymo organų nariai, šie organai juridiniuose asmenyse nėra sudaryti (taikoma, kai pirkimo dokumentuose nustatyti pašalinimo pagrindai).

1. Informacija apie ūkio subjektus, kurių pajėgumais tiekėjas remiasi, kad atitiktų Perkančiosios organizacijos keliamus kvalifikacijos reikalavimus (jeigu tokie reikalavimai keliami) (nurodomi ir kvazisubrangovai/kvazisubtiekėjai (specialistai) – fiziniai asmenys, kuriuos ketinama įdarbinti pirkimo laimėjimo atveju)
(pildoma, jei tiekėjas pasitelkia kitų ūkio subjektų pajėgumais pagal VPĮ 49 str.)
	Eil. Nr.
	Ūkio subjekto pavadinimas, juridinio asmens kodas, adresas
	Įrašyti abi reikalaujamas reikšmes:
1. Sutarties objekto dalies, perduodamos vykdyti ūkio subjektui, aprašymas
2. Ūkio subjektui perduodama sutarties dalis % ar Eur sutarties kainoje

	1.
	
	

	2.
	
	



2. Informacija apie žinomus subrangovus/subtiekėjus, kurių pajėgumais (kad atitiktų Perkančiosios organizacijos keliamus kvalifikacijos reikalavimus) tiekėjas nesiremia, ir jiems perduodama vykdyti sutarties dalis 
(pildoma, jei tiekėjas pasitelkia subrangovus/subtiekėjus, kurių pajėgumais (kvalifikacija) tiekėjas nesiremia) (VPĮ 88 str.))
	Eil. Nr.
	Subrangovo/subtiekėjo pavadinimas, juridinio asmens kodas, adresas
	Įrašyti abi reikalaujamas reikšmes:
1. Sutarties objekto dalies, perduodamos vykdyti subrangovui/subtiekėjui, aprašymas
2. Subrangovui/subtiekėjui perduodama sutarties dalis % ar Eur sutarties kainoje

	1.
	
	

	2.
	
	



3.1.  Mes siūlome Pelenų (šalutinio produkto) transportavimo ir konteinerių nuomos paslaugas:

	Eil. Nr.
	Paslaugų pavadinimas
	Mato vnt.
	Maksimalus kiekis
	Vnt. įkainis EUR be PVM
	Pasiūlymo kaina EUR be PVM

	1
	2
	3
	4
	5
	6

	1.
	Babtų katilinė
Kauno g. 17, Babtai, Kauno r.
	1 vežimas
	10
	
	

	2.
	Karmėlavos katilinė 
Tako g. 16, Karmėlava II, Kauno r.
	1 vežimas
	3
	
	

	3.
	Vandžiogalos katilinė
Parko g. 5A, Vandžiogala, Kauno r.
	1 vežimas
	6
	
	

	4.
	Čekiškės gimnazijos katilinė
Mokyklos g. 14, Čekiškės mstl.
	1 vežimas
	1
	
	

	5.
	Vilkijos gimnazijos katilinė
Čekiškės g. 73, Vilkijos m.
	1 vežimas
	2
	
	

	6.
	Piliuonos gimnazijos katilinė
Taikos pl. 54, Piliuonos k.
	1 vežimas
	2
	
	

	7.
	Vandžiogalos gimnazijos katilinė
Kėdainių g. 30, Vandžiogala
	1 vežimas
	1
	
	

	8.
	Vilkijos katilinė
Tulpių g. 12A, Vilkija
	1 vežimas
	7
	
	

	9.
	Šlienavos katilinė
Mokyklos g. 13, Šlienavos k.
	1 vežimas
	2
	
	

	PVM (21 proc.) 
	

	Visa pasiūlymo kaina su PVM 
	



Į kainą įskaityti visi tiekėjo mokami mokesčiai ir visos tiekėjo patiriamos su pasiūlymo rengimu ir su pirkimo sutarties vykdymu susijusios, tame tarpe elektroninių sąskaitų faktūrų pateikimo, išlaidos (išskyrus PVM). 

+Teikdami šį pasiūlymą, mes patvirtiname, kad į mūsų siūlomą kainą/įkainį įskaičiuoti visi mokesčiai ir tiekėjo išlaidos.
Taip pat mes patvirtiname, kad visa pasiūlyme pateikta informacija yra teisinga, atitinka tikrovę ir apima viską, ko reikia visiškam ir tinkamam sutarties vykdymui.
5. Kartu su pasiūlymu pateikiami šie dokumentai:
	Eil. Nr.
	Pavadinimas
	Dokumento puslapių skaičius

	
	
	


6. Ši pasiūlyme nurodyta informacija yra konfidenciali (perkančioji organizacija šios informacijos negali atskleisti tretiesiems asmenims):
	Eil. Nr.
	Pateikto dokumento pavadinimas (rekomenduojama pavadinime vartoti žodį „Konfidencialu“)
	Dokumentas yra įkeltas šioje CVP IS pasiūlymo lango eilutėje („Prisegti dokumentai“)

	
	
	


Pastaba. Tiekėjui nenurodžius, kokia informacija yra konfidenciali, laikoma, kad konfidencialios informacijos pasiūlyme nėra. Tiekėjas negali nurodyti, kad konfidenciali yra pasiūlymo kaina arba, kad visas pasiūlymas yra konfidencialus.
Atkreipiame dėmesį, kad pagal  Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 94 straipsnio 9 dalies nuostatas, perkantysis subjektas laimėjusio dalyvio pasiūlymą, sudarytą pirkimo sutartį ir pirkimo sutarties sąlygų pakeitimus, išskyrus informaciją, kurios atskleidimas prieštarautų teisės aktams arba teisėtiems tiekėjų komerciniams interesams arba trukdytų laisvai konkuruoti tarpusavyje, ne vėliau kaip per 15 dienų nuo pirkimo sutarties sudarymo ar jos sąlygų pakeitimo turi paskelbti Centrinėje viešųjų pirkimų informacinėje sistemoje. Prašome konfidencialią informaciją nurodyti aiškiai, pagrįstai, pageidaujama – atskiru (-ais) dokumentu (-ais).
Pasiūlymas galioja 3 mėnesius.
Pastaba. Jeigu pasiūlymas pasirašomas tiekėjo įgalioto asmens, kartu su pasiūlymu turi būti pateiktas įgaliojimas (originalas arba tinkamai patvirtinta kopija) asmeniui pasirašyti pasiūlymą (ir kitus su pirkimu susijusius dokumentus).

	(Tiekėjo arba jo įgalioto asmens pareigų pavadinimas)
	
	(Parašas)
	
	(Vardas ir pavardė)




















3 priedas 

                                                             Herbas arba prekių ženklas
(Tiekėjo pavadinimas)
(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

__________________________
(Adresatas (perkantysis subjektas))

TIEKĖJO DEKLARACIJA
_____________ Nr.______
           (Data)

_____________
(Sudarymo vieta)

Aš, _______________________________________________________________________________,
		                 (Tiekėjo vadovo ar jo įgalioto asmens pareigų pavadinimas, vardas ir pavardė)

tvirtinu, kad mano vadovaujamas (-a) (atstovaujamas (-a)) _____________________________________________________________________ ,
                                (Tiekėjo pavadinimas)

dalyvaujantis (-i) UAB Komunalinių paslaugų centras atliekamame ___________________________________________________________________________________,
(Pirkimo objekto pavadinimas, pirkimo numeris)


subtiekėjas, ūkio subjektai, kurių pajėgumais remiamasi, mano siūlomų prekių (įskaitant jų sudedamąsias dalis, pakuotes) gamintojas ar juos kontroliuojantys asmenys nėra juridiniai asmenys, registruoti Lietuvos Respublikos viešųjų pirkimų įstatymo 92 straipsnio 15 dalyje numatytame sąraše nurodytose valstybėse ar teritorijose.





____________________
(parašas)












4 priedas

[bookmark: _Hlk507860587][bookmark: _Hlk507858313]PELENŲ (ŠALUTINIO PRODUKTO) TRANSPORTAVIMO IR KONTEINERIŲ NUOMOS PASLAUGŲ TEIKIMO SUTARTIS NR.

2025 m. .........................d.
Garliava

UAB Komunalinių paslaugų centras, įmonės kodas 301846604, atstovaujamas direktoriaus Giedriaus Šidlausko, veikiančio pagal įmonės įstatus, (toliau – Užsakovas) ir  ..................................................., įmonės kodas ........................................, atstovaujama   ........................................................................., veikiančios pagal bendrovės įstatus, (toliau – Paslaugų teikėjas), toliau kartu vadinamos Šalimis, o kiekvienas atskirai – Šalimi, sudarė šią paslaugų teikimo sutartį (toliau - Sutartis). 

1. SUTARTIES OBJEKTAS

[bookmark: _Hlk507858363]1.1. Šia Sutartimi Paslaugų teikėjas įsipareigoja teikti pelenų (šalutinio produkto) transportavimo ir konteinerių nuomos paslaugas, nurodytas Sutarties 1 priede „Techninė specifikacija“ (toliau – Paslaugos), o Užsakovas įsipareigoja apmokėti Paslaugų teikėjui už jo tinkamai, kokybiškai ir laiku suteiktas Paslaugas šioje Sutartyje nustatyta tvarka ir terminais. 

2. PASLAUGŲ ATLIKIMO TERMINAI

2.1. Paslaugų teikimo terminas – 12 mėnesių nuo Sutarties įsigaliojimo dienos. 

3. PASLAUGŲ TEIKIMO TERMINŲ PRATĘSIMAS

3.1. Paslaugų teikimo terminas gali būti pratęstas 2 (du) kartus po 12 mėn. 

4. ŠALIŲ TEISĖS IR PAREIGOS

4.1. Paslaugų teikėjas įsipareigoja:
4.1.1. teikti Paslaugas Sutartyje ir jos prieduose nurodyta apimtimi, sąlygomis ir tvarka, vadovaujantis Sutartyje nustatytomis sąlygomis bei teisės aktų reikalavimais; 
4.1.2. Paslaugas teikti pats savo rizika bei sąskaita, rūpestingai bei efektyviai, užtikrinant Paslaugų teikimą, panaudojant visus reikiamus įgūdžius, žinias, vadovaujantis Paslaugų teikėjo vykdomai veiklai taikomais reikalavimais ir atsižvelgiant į kitus Šalių bendrai aptartus tikslus bei vadovaujantis Užsakovo raštiškais nurodymais;
4.1.3. priimant sprendimus, veikti profesionaliai, protingai, sąžiningai, teisingai ir nešališkai;
4.1.4. atsakyti už nuostolius, Užsakovo patirtus dėl Paslaugų teikėjo klaidų ar veiksmų nesiėmimo pagal Sutartį;
4.1.5. savo sąskaita pašalinti visus Paslaugų teikimo trūkumus, atsiradusius dėl Paslaugų teikėjo kaltės;
4.1.6. nedelsiant informuoti Užsakovą apie bet kurias aplinkybes, kurios trukdo ar gali sutrukdyti Paslaugų teikėjui vykdyti Paslaugų teikimą šioje Sutartyje ir jos prieduose nurodyta apimtimi, sąlygomis ir tvarka;

4.1.7. užtikrinti ir atsakyti už tai, kad darbuotojai, teikiantys Paslaugas, laikytųsi Lietuvos Respublikos teisės aktų, reglamentuojančių darbuotojų saugą ir sveikatą, priešgaisrinę saugą, aplinkosaugos ir higienos reikalavimus, darbo tvarkos taisykles, nuostatų;
4.1.8. užtikrinti, kad Sutartį vykdys tik tokią teisę turintys asmenys (jei Sutarties tinkamas įvykdymas yra susijęs su teise verstis atitinkama veikla);
4.1.9. užtikrinti, kad Paslaugos būtų teikiamos naudojant atitinkamų Paslaugų teikimui būtinas ir kokybiškas transporto priemones ir konteinerius, o taip pat užtikrinti pakankamą transporto priemonių ir konteinerių kiekį. Paslaugų teikimui naudojama darbo įranga turi būti saugi, tinkamai sertifikuota ir atitikti taikomus standartus; 
4.1.10. vykdyti visus Užsakovo nurodymus, susijusius su Paslaugų teikimu, neprieštaraujančius įstatymams ir (ar) šiai Sutarčiai;
4.1.11. tinkamai vykdyti kitus įsipareigojimus ir pareigas, numatytus šioje Sutartyje, jos prieduose ir galiojančiuose Lietuvos Respublikos teisės aktuose.
4.2. Paslaugų teikėjas patvirtina, kad turi visus leidimus ir įgaliojimus teikti Paslaugas. 
4.3. Paslaugų teikėjas turi teisę gauti apmokėjimą už tinkamai, laiku ir kokybiškai suteiktas Paslaugas.
4.4. Užsakovas įsipareigoja:
4.4.1. Paslaugų teikėjui sudaryti visas sąlygas, suteikti informaciją ar dokumentus, reikalingus tinkamam Paslaugų teikimui;
4.4.2. informuoti Paslaugų teikėją apie bet kokius pastebėtus Paslaugų teikimo trūkumus, atsiradusius dėl Paslaugų teikėjo kaltės ir pateikti kitas pastabas dėl Paslaugų kokybės ir (ar) Paslaugų atlikimo terminų bei kitų klausimų, susijusių su šios Sutarties nevykdymu ir (ar) netinkamu vykdymu, taip pat apie Paslaugų teikėjo darbuotojų Paslaugų teikimo metu padarytą žalą;
4.4.3. laiku atsiskaityti su Paslaugų teikėju už tinkamai, laiku ir kokybiškai suteiktas Paslaugas pagal Sutarties sąlygas;
4.5. Užsakovas turi teisę:
4.5.1. atsisakyti priimti nekokybiškai ar ne laiku suteiktas Paslaugas ar jų dalį;
4.5.2. reikalauti, kad Paslaugų teikėjas nedelsiant ir neatlygintinai ištaisytų netinkamai, nekokybiškai suteiktų Paslaugų trūkumus,  atsiradusius dėl Paslaugų teikėjo kaltės;
4.5.3. reikalauti sustabdyti Paslaugų teikimą, jei Paslaugos teikiamos nesilaikant šios Sutarties sąlygų, Lietuvos Respublikos teisės aktų reikalavimų, kelia pavojų žmonių gyvybei, sveikatai, Užsakovo ir (ar) trečiųjų asmenų turtui ar aplinkai, taip pat esant grėsmei tokiai situacijai kilti ir (ar) nustačius avarijos grėsmę;
4.5.4. be atskiro pranešimo atlikti bet kokius patikrinimus, kurie Užsakovo atrodo reikalingi, kilus įtarimui, kad Paslaugų teikėjas nesugebės laiku suteikti Paslaugų ar Paslaugos teikiamos nekokybiškai, neprofesionaliai;
4.5.5. raštu pateikto ir motyvuoto prašymo pagrindu reikalauti Paslaugų teikėjo darbuotojo pakeitimo, jei mano, kad šis asmuo nėra stropus ar netinkamai vykdo pareigas;
4.5.6. duoti nurodymus ir pateikti papildomus dokumentus ar instrukcijas, jei tai būtina tinkamam Sutarties vykdymui.

5. [bookmark: _Ref398629149]PASLAUGŲ KAINA IR ATSISKAITYMO TVARKA

5.1. Sutarties įkainis nustatytas, vykdant pelenų (šalutinio produkto) transportavimo ir konteinerių nuomos paslaugų pirkimą, vadovaujantis Viešųjų pirkimų tarnybos direktoriaus patvirtinta kainodaros taisyklių nustatymo metodika. Sutarčiai taikomas kainos apskaičiavimo būdas – fiksuoto įkainio kainodara. Sutarties įkainis yra esminė Sutarties sąlyga ir negali būti keičiamas per visą Sutarties galiojimo laikotarpį. 
5.2. Paslaugų įkainis (be PVM) Sutarties galiojimo laikotarpiu gali būti peržiūrimas tokiomis sąlygomis ir tvarka: 
5.2.1. Įkainiui taikomas PVM (jei taikomas) perskaičiuojamas padidėjus arba sumažėjus PVM tarifui, įkainis atitinkamai didinamas arba mažinamas. Įkainis atitinkamai perskaičiuojama per 1 (vieną) darbo dieną po atitinkamo teisės akto įsigaliojimo datos. Įkainio perskaičiavimo formulė pasikeitus PVM tarifui:
  [image: ]
SN - perskaičiuotas Sutarties įkainis (su PVM);
SS - Sutarties įkainis (su PVM) iki perskaičiavimo;
A – suteiktos paslaugos įkainis (su PVM) iki perskaičiavimo;
TS - senas PVM tarifas (procentais);
TN - naujas PVM tarifas (procentais).
5.2.2. Įkainio perskaičiavimas įforminamas Šalių rašytiniu susitarimu.
5.2.3. Įkainis įsigalioja nuo Paslaugų teikėjo ir Užsakovo susitarimo pasirašymo dienos.
5.2.4. Pasikeitus kitiems mokesčiams, kaina neperskaičiuojama.
5.3. Šalys susitaria, kad Paslaugos įkainis už 1 (vieną) vežimą yra  [įrašyti] Eur be PVM, PVM sudaro [įrašyti] Eur, įkainis su PVM yra [įrašyti] Eur. 
5.4. Į Sutarties įkainį yra įskaičiuotos visos su Paslaugų teikimo susijusios išlaidos, mokesčiai ir rinkliavos, įskaitant bet neapsiribojant:
5.4.1. visos su dokumentų, kuriuos pagal šios Sutarties sąlygas gali reikalauti Užsakovas, rengimu ir pateikimu susijusios išlaidos;
5.4.2. visos su konteinerio pateikimu ir nuoma (jei numatyta) susijusios išlaidos;
5.4.3. apsirūpinimo įrankiais ar kitomis priemonėmis, reikalingais Paslaugoms atlikti, transporto, 
komandiruotės ir kt. išlaidoms. 
5.5. Užsakovas neįsipareigoja nupirkti viso Sutarties 3.1 punkte numatyto maksimalaus Paslaugų kiekio. Galutinė Sutarties kaina priklausys nuo vykdant sutartį faktiškai tinkamai suteiktų Paslaugų.
[bookmark: _Hlk517551977]5.6. Šalys susitaria, kad Užsakovui mokama už per mėnesį suteiktas Paslaugas. Atsiskaitymai atliekami už faktiškai tinkamai, laiku ir kokybiškai suteiktas Paslaugas. Paslaugų suteikimas įforminamas Paslaugų teikėjo ir Užsakovo pasirašomu Paslaugų perdavimo-priėmimo aktu.  
[bookmark: _Hlk517549861]5.7. Paslaugų teikėjas privalės suteikti Paslaugas pagal Užsakovo pateiktus užsakymus, pateiktus el. paštu. Užsakovas turi teisę nemokėti už Paslaugos teikėjo suteiktas Paslaugas, kurių Užsakovas neužsakė Sutartyje numatyta tvarka.
[bookmark: _Hlk517549907]5.8. Užsakovas pasilieka teisę atsisakyti viso ar dalies Paslaugų kiekio, jeigu jis neturės pakankamo, nuo jo nepriklausančio finansavimo, arba Paslaugų ar jų dalies nereikės vykdant savo funkcijas, arba/ir dėl kitų priežasčių. Tokio atsisakymo atveju Užsakovas sumoka Paslaugų teikėjui už iki atsisakymo faktiškai suteiktų Paslaugų kiekį. 
5.9. Paslaugų teikėjas įsipareigoja iki einamojo mėnesio 10 dienos parengti ir pateikti Užsakovui pasirašytą suteiktų Paslaugų perdavimo-priėmimo aktą, kuriame detalizuojamos suteiktos Paslaugos ir nurodoma Sutarties nuostatas atitinkanti Paslaugų suteikimo kaina. Jeigu Užsakovas turi pastabų Paslaugų rezultatui, šias Pastabas Užsakovas įrašo Paslaugų perdavimo-priėmimo akte ir jas pateikia Paslaugų gavėjui el. paštu, o Paslaugų teikėjas privalo pašalinti Užsakovo nurodytus Paslaugų teikimo trūkumus ne vėliau kaip per 3 (tris) darbo dienas, nebent Šalys sutartų kitą terminą. 
5.10. Sąskaitos-faktūros išrašomos tik už Paslaugų teikėjo suteiktas Paslaugas, kurių atžvilgiu Užsakovas neturėjo pretenzijų. Sąskaitos-faktūros už Paslaugas, kurių atžvilgiu Užsakovas turėjo pretenzijų išrašomi tik po to, kai Paslaugų teikėjas ištaiso Paslaugų teikimo trūkumus ir Užsakovas priima ištaisytas Paslaugas atskiru perdavimo-priėmimo aktu šioje Sutartyje nustatyta tvarka. Užsakovas už suteiktas Paslaugas apmoka per 30 (trisdešimt) kalendorinių dienų nuo sąskaitos-faktūros gavimo dienos, mokėjimo pavedimu į Paslaugų teikėjo sąskaitoje-faktūroje nurodytą banko atsiskaitomąją sąskaitą.
5.11. Užsakovas turi teisę sulaikyti bet kokius mokėjimus pagal šią Sutartį, jeigu Paslaugų teikėjas nesuteikia Sutartyje numatytų Paslaugų (arba jų dalies) arba jas suteikia nekokybiškai, arba nepašalina suteiktų Paslaugų trūkumų per šioje Sutartyje 5.9 punkte nustatytą terminą.
5.12. Paslaugų teikėjas pateiktoje sąskaitoje-faktūroje privalo nurodyti Sutarties sudarymo datą bei Užsakovo suteiktą Sutarties numerį.

6. ŠALIŲ ATSAKOMYBĖ

6.1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.
6.2. Paslaugų teikėjas nesuteikęs Paslaugų Sutartyje numatytu laiku ar suteikus nekokybiškas Paslaugas, Užsakovui pareikalavus įsipareigoja sumokėti 200,00 Eur (du šimtai eurų 00 ct) dydžio baudą, kuri bus laikoma minimaliais nuostoliais atlyginti visus dėl to patirtus Užsakovo nuostolius. 
6.3. Laiku neapmokėjus už tinkamai suteiktas Paslaugas, Užsakovas, moka 0,02 (dviejų šimtųjų) procento dydžio delspinigius už kiekvieną uždelstą dieną nuo laiku neapmokėtų Paslaugų vertės. 
6.4. Paslaugų teikėjas privalo visiškai atlyginti Užsakovo nuostolius, atsiradusius dėl netinkamo Paslaugų teikimo ar Paslaugų teikėjui pažeidus kitus savo sutartinius įsipareigojimus. 
6.5. Užsakovas turi teisę (raštu informavęs Paslaugų teikėją), už Paslaugų teikėjo padarytus nuostolius, Užsakovo naudai priskaičiuotų delspinigių ir (ar) taikytinų baudų (toliau – Netesybos) dydžiu, sumažinti pagal Sutartį Paslaugų teikėjui mokėtinas sumas, vienašališkai atliekant tarpusavio prievolių įskaitymą, t. y., Paslaugų teikėjo Užsakovui mokėtinas Netesybų sumas įskaitant į Užsakovo Paslaugų teikėjui mokėtiną atlyginimą už suteiktas Paslaugas. Paslaugų teikėjui pagal Sutartį mokėtinos sumos yra sumažinamos ir tomis sumomis, kurias Užsakovas sumokėjo tretiesiems asmenims už Paslaugų teikėjo nekokybiškai ar ne laiku suteiktų Paslaugų trūkumų pašalinimą.
6.6. Netesybų sumokėjimas neatleidžia Šalies nuo įsipareigojimų pagal Sutartį vykdymo bei nuo pareigos atlyginti nuostolius. 
6.7. Jei Paslaugų teikėjas nevykdo savo sutartinių įsipareigojimų arba juos vykdo netinkamai ir dėl to jam yra taikytinos Netesybos, Užsakovas turi teisę pareikalauti Paslaugų teikėjo sumokėti visas pagal šią Sutartį mokėtinas Netesybų sumas. Prieš pateikdamas reikalavimą sumokėti, Užsakovas raštu per protingą terminą apie tai įspėja Paslaugų teikėją ir nurodo, dėl kokio pažeidimo pateikia šį reikalavimą.

7. SUTARTIES GALIOJIMAS, KEITIMAS IR PASIBAIGIMAS

7.1. Sutartis įsigalioja nuo jos pasirašymo dienos ir galioja iki visiško Šalių įsipareigojimų pagal šią Sutartį įvykdymo. 
7.2. Sutarties galiojimo termino pabaiga arba Sutarties nutraukimas neatleidžia Užsakovo nuo pareigos atsiskaityti su Paslaugų teikėju už tinkamas, kokybiškas ir laiku suteiktas Paslaugas, suteiktas iki Sutarties galiojimo termino pabaigos dienos.
7.3. Sutarties keitimas susijęs su Paslaugos kaina, Paslaugų kokybiniais ir kiekybiniais reikalavimais nebus peržiūrimas visą Sutarties galiojimo terminą. 
7.4. Sutartis jos galiojimo laikotarpiu, neatliekant naujos pirkimo procedūros, gali būti keičiama joje nustatytomis sąlygomis ir tvarka ir (ar) vadovaujantis Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu (toliau – Įstatymas) nustatytomis sąlygomis ir tvarka.
7.5. Jei Paslaugų teikėjas nusprendžia turįs teisę į Sutarties keitimą, jis turi apie tai motyvuotu raštu, informuoti Užsakovą, kuriame turi būti nurodyta: 1) Sutarties ir (ar) Įstatymo atitinkamas straipsnis, dalis, punktas; 2) konkretūs paslaugų pavadinimai, vienetai, kiekiai ir pan.; 3) argumentai, pagrindžiantys Sutarties keitimo poreikį ir kt.; 4) paslaugų kaina, informacija.
7.6. Užsakovas, gavęs tokį raštą, ne vėliau kaip per 30 kalendorinių dienų privalo išnagrinėti raštą bei priimti motyvuotą sprendimą, kurį raštu pateikia Paslaugų teikėjui. Šalims nesutarus dėl Sutarties keitimo ginčas sprendimas Sutartyje numatyta tvarka. Šalims susitarus, turi būti sudaromas rašytinis Šalių susitarimas, kuris taps neatsiejama Sutarties dalimi.  
7.7. Jei Užsakovas nusprendžia turįs teisę į Sutarties keitimą, jis turi apie tai motyvuotu raštu, informuoti Paslaugų teikėją, kuriame turi būti nurodyta: 1) Sutarties ir (ar) Įstatymo atitinkamas straipsnis, dalis, punktas; 2) konkretūs paslaugų pavadinimai, vienetai, kiekiai ir pan.; 3) argumentai, pagrindžiantys Sutarties keitimo poreikį ir kt.; 4) paslaugų kaina, informacija.
7.8. Paslaugų teikėjas, gavęs tokį raštą, ne vėliau kaip per 30 kalendorinių dienų privalo išnagrinėti raštą bei priimti motyvuotą sprendimą, kurį raštu pateikia Užsakovui. Šalims nesutarus dėl Sutarties keitimo ginčas sprendimas Sutartyje numatyta tvarka. Šalims susitarus, turi būti sudaromas rašytinis Šalių susitarimas, kuris taps neatsiejama Sutarties dalimi.  
7.9. Sutartis gali būti nutraukiama:
7.9.1. Raštišku Šalių susitarimu arba vienos iš Šalių iniciatyva;
7.9.2. Užsakovo vienašališku sprendimu, nesikreipiant į teismą, apie tai raštu įspėjus Paslaugų teikėją prieš 5 (penkias) darbo dienas, jeigu Paslaugų teikėjas pažeidžia Paslaugų teikimo terminus, nevykdo arba netinkamai vykdo Sutartį ir nepašalina Sutarties pažeidimo per papildomai nustatytą terminą. Tokiu atveju Užsakovas įsipareigoja visiškai atsiskaityti su Paslaugų teikėju už Sutarties nutraukimo dienai tinkamai, laiku ir kokybiškai suteiktas Paslaugas;
7.9.3. Užsakovo vienašaliu sprendimu, nesikreipiant į teismą, apie tai raštu įspėjus Paslaugų teikėją prieš 10 (dešimt) darbo dienų. Tokiu atveju Paslaugų teikėjui yra sumokama tik už faktiškai kokybiškai ir laiku iki Sutarties nutraukimo dienos suteiktas Paslaugas ir jokios kitos pareigos Užsakovui neatsiranda, įskaitant, bet neapsiribojant, Užsakovas neturi mokėti Paslaugų teikėjui jokių kitų sumų ir (ar) mokėjimų;
7.9.4. Užsakovo vienašališku sprendimu, nesikreipiant į teismą, apie tai raštu įspėjus Paslaugos teikėją prieš 5 (penkias) darbo dienas, jei Paslaugos teikėjas bankrutuoja arba yra likviduojamas, sustabdo ūkinę veiklą arba kituose teisės aktuose numatyta tvarka susidaro analogiška situacija;
7.9.5. Užsakovo vienašaliu sprendimu, nesikreipiant į teismą, apie tai raštu įspėjus Paslaugų teikėją, jeigu Paslaugų teikėjo kvalifikacija tapo nebeatitinkančia šios Sutarties reikalavimų ir šie neatitikimai nebuvo ištaisyti per 10 (dešimt) darbo dienų nuo kvalifikacijos tapimo neatitinkančia  dienos.
7.9.6. Paslaugų teikėjo sprendimu, apie tai raštu įspėjus Užsakovą prieš 30 (trisdešimt) kalendorinių dienų, jei Užsakovas nevykdo savo įsipareigojimų pagal Sutartį, kai dėl konkrečių savo įsipareigojimų nevykdymo Užsakovas buvo įspėtas raštu, Užsakovui suteikiant galimybę ištaisyti savo įsipareigojimų nevykdymo situaciją per ne trumpesnį kaip 3 (trijų) darbo dienų terminą ir Užsakovas nepašalino savo įsipareigojimų nevykdymo per šį terminą;
7.9.7. Kitomis Lietuvos Respublikos teisės aktuose nustatytomis aplinkybėmis ir tvarka.
7.10. Paslaugų teikėjui suteikus nekokybiškas Paslaugas, Paslaugų nesuteikus iš viso arba atsisakant suteikti Paslaugas, Užsakovas turi teisę šias Paslaugas pirkti iš trečiųjų asmenų ir reikalauti Paslaugų teikėją atlyginti dėl to susidariusius nuostolius, įskaitant, bet neapsiribojant kainų skirtumą, susidarantį Užsakovui įsigyjant trūkstamas Paslaugas iš trečiųjų asmenų ar išlaidas susidariusias Užsakovui ištaisant Paslaugų trūkumus.

8. SUTARTIES GALIOJIMO SUSTABDYMAS

8.1. Sutarties galiojimo sustabdymas galimas esant šioms aplinkybėms, įskaitant, bet neapsiribojant:
8.1.1. Teisės aktų, kurie turi įtakos šios Sutarties vykdymui, pasikeitimas, panaikinimas, naujų teisės aktų įsigaliojimas;
8.1.2. Nenugalimos jėgos, kuri apibrėžta Sutarties 11 punkte, padariniai, apie kuriuos Paslaugų teikėjas buvo pranešęs Užsakovui ir  kurie sutrukdė Paslaugų teikėjui teikti paslaugas;
8.1.3. kitos aplinkybės.
8.2. Jei Paslaugų teikėjas nusprendžia turįs teisę į Sutarties galiojimo sustabdymą, jis turi apie tai raštu informuoti Užsakovą:
8.2.1. Užsakovas, gavęs tokį raštą, ne vėliau kaip per 10 (dešimt) kalendorinių dienų privalo išnagrinėti raštą bei priimti motyvuotą sprendimą, kurį raštu pateikia Paslaugų teikėjui. Šalims nesutarus dėl Sutarties galiojimo sustabdymo, ginčas sprendžiamas Sutarties 12 skyriuje numatyta tvarka. Šalims susitarus, turi būti sudaromas rašytinis Šalių susitarimas dėl Sutarties galiojimo sustabdymo, kuris tampa neatsiejama šios Sutarties dalimi.
8.3. Jei Užsakovas nusprendžia turįs teisę į Sutarties galiojimo sustabdymą, jis turi apie tai raštu informuoti Paslaugų teikėją:
8.3.1. Paslaugų teikėjas, gavęs tokį raštą, ne vėliau kaip per 10 (dešimt) kalendorinių dienų privalo išnagrinėti raštą bei priimti motyvuotą sprendimą, kurį raštu pateikia Užsakovui. Šalims nesutarus dėl Sutarties galiojimo sustabdymo, ginčas sprendžiamas Sutarties 12 skyriuje numatyta tvarka. Šalims susitarus, turi būti sudaromas rašytinis Šalių susitarimas dėl Sutarties galiojimo sustabdymo, kuris tampa neatsiejama šios Sutarties dalimi.
8.4. Jei Paslaugų teikėjas nusprendžia turįs teisę į Sutarties galiojimo atnaujinimą, jis turi apie tai raštu informuoti Užsakovą:
8.4.1. Užsakovas, gavęs tokį raštą, ne vėliau kaip per 10 (dešimt) kalendorinių dienų privalo išnagrinėti raštą bei priimti motyvuotą sprendimą, kurį raštu pateikia Paslaugų teikėjui. Šalims nesutarus dėl Sutarties galiojimo atnaujinimo, ginčas sprendžiamas Sutarties 12 skyriuje numatyta tvarka. Šalims susitarus, turi būti sudaromas rašytinis Šalių susitarimas dėl Sutarties galiojimo atnaujinimo, kuris tampa neatsiejama šios Sutarties dalimi.
8.5. Jei Užsakovas nusprendžia turįs teisę į Sutarties galiojimo atnaujinimą, jis turi apie tai raštu informuoti Paslaugų teikėją:
8.5.1. Paslaugų teikėjas, gavęs tokį raštą, ne vėliau kaip per 10 (dešimt) kalendorinių dienų privalo išnagrinėti raštą bei priimti motyvuotą sprendimą, kurį raštu pateikia Užsakovui. Šalims nesutarus dėl Sutarties galiojimo atnaujinimo, ginčas sprendžiamas Sutarties 12 skyriuje numatyta tvarka. Šalims susitarus, turi būti sudaromas rašytinis Šalių susitarimas dėl Sutarties galiojimo atnaujinimo, kuris tampa neatsiejama šios Sutarties dalimi.
8.6. Sutarties galiojimo sustabdymo metu jokie įsipareigojimai nevykdomi, o atnaujinus Sutarties galiojimą, Sutarties galiojimo terminas skaičiuojamas iš bendro Sutarties galiojimo termino minusavus tą terminą, kiek laiko buvo išnaudota iki Sutarties galiojimo sustabdymo.

9. KONFIDENCIALUMAS

9.1. Sutarties vykdymo metu vienos Šalies kitai Šaliai tiek sąmoningai, tiek atsitiktinai atskleista informacija, kurią atskleidusi Šalis įvardino kaip konfidencialią arba kuri pagal jos pobūdį turėtų būti laikoma konfidencialia, laikoma konfidencialia informacija ir ją gavusi ar su ja susipažinusi Šalis įsipareigoja jos neatskleisti tretiesiems asmenims ir (arba) nenaudoti jos jokiems kitiems tikslams, išskyrus kiek tai yra reikalinga šios Sutarties vykdymui. Kilus abejonių, ar Šalies pateikta informacija turėtų būti laikoma konfidencialia, ją gavusi Šalis laikys tokią informaciją konfidencialia, nebent ją atskleidusi Šalis nurodytų kitaip. 
9.2. Šalys įsipareigoja jokiais būdais be Šalies, kuriai priklauso konfidenciali informacija, sutikimo neatskleisti konfidencialios informacijos jokiems tretiesiems asmenims, išskyrus savo konsultantus ir kitus asmenis tiek, kiek tai yra reikalinga Sutarties vykdymui. Šis įsipareigojimas galioja tiek šios Sutarties galiojimo metu, tiek ir neterminuotai po šios Sutarties pasibaigimo. 

10. PASLAUGŲ TEIKĖJO TEISĖ PASITELKTI TREČIUOSIUS ASMENIS (SUBTIEKIMAS)

10.1. Paslaugų teikėjas subteikėjo nepasitelks. 

arba

10.1. Bet kokie fiziniai ar juridiniai asmenys, kuriuos Paslaugų teikėjas pasitelkia šios Sutarties vykdymui, neatsižvelgiant į tai, kokie teisiniai ryšiai sieja šiuos asmenis su Paslaugų teikėju, yra laikomi Paslaugų teikėjo agentais. Šių asmenų veiksmai vykdant Sutartį Paslaugų teikėjui sukelia tokias pačias pasekmes, kaip jo paties veiksmai. Paslaugų teikėjas Sutarties vykdymui pasitelkia šiuos trečiuosius asmenis (subtiekėjus):

	Subtiekėjo pavadinimas ir rekvizitai
	Sutarties dalis, kuriai pasitelkiamas subtiekėjas


10.2. Paslaugų teikėjas Sutarčiai vykdyti turi pasitelkti tik tuos subtiekėjus, kurie numatyti Paslaugų teikėjo pasiūlyme. Jeigu Paslaugų teikėjas šioje Sutartyje numatytoms Paslaugoms teikti nori samdyti kitą, nei nurodyta pasiūlyme, subtiekėją, jis privalo prieš tai Užsakovui įrodyti jo patikimumą (pašalinimo pagrindų nebuvimą (jei taikoma), atitiktį kvalifikaciniams reikalavimams ir gebėjimą vykdyti paskirtas funkcijas, gauti raštišką Užsakovo sutikimą dėl pasirinkto subtiekėjo bei pateikti subtiekėjo dokumentus, pagrindžiančius atitikimą pirkimo sąlygose subtiekėjams nustatytiems reikalavimams. Už subtiekėjo teikiamų Paslaugų kokybę atsako Paslaugų teikėjas. Paslaugų teikėjas visada bus atsakingas už Sutarties vykdymą, įskaitant subtiekėjams perduodamos vykdyti Sutarties ir (ar) Sutarties dalies kokybę ir padarytą žalą. Tuo atveju, jei Paslaugų teikėjas Sutarties vykdymo metu savo sutartiniams įsipareigojimams vykdyti pasitelkia kitus nei Paslaugų teikėjo pasiūlyme pirkimui nurodytus subtiekėjus, Paslaugų teikėjas pasiūlyme pirkimui nurodytus subtiekėjus pakeičia be Užsakovo žinios arba jeigu Paslaugų teikėjas, savo pasiūlyme nenurodęs apie ketinimą pasitelkti subtiekėjus, pasitelkia subtiekėjus be Užsakovo raštiško sutikimo, Paslaugų teikėjas moka Užsakovui 5 (penkių) procentų nuo Sutarties maksimalios vertės, nurodytos Sutarties 5.1. punkte, dydžio baudą bei Užsakovui pareikalavus, nedelsiant privalo atsisakyti tokio subtiekėjo Paslaugų. 
10.3. Subtiekimas nesukuria sutartinių santykių tarp Užsakovo ir subtiekėjo. Paslaugų teikėjas atsako už savo subtiekėjų veiksmus ar neveikimą. Užsakovo sutikimas, kad sutartiniams įsipareigojimams vykdyti būtų pasitelkiamas subtiekėjas, neatleidžia Paslaugų teikėjo nuo jokių jo įsipareigojimų pagal Sutartį.
10.4. Tiesioginio atsiskaitymo su subtiekėjais galimybė netaikoma.
10.5. Atsiradus poreikiui keisti Jungtinės veiklos Sutartyje nurodytus partnerius kitais (jeigu Paslaugos teikiamos pagal Jungtinės veiklos sutartį), Jungtinės veiklos partneriai privalo įvykdyti visas žemiau nurodytas sąlygas: 
10.6. Užsakovas gaus šiuos dokumentus:
10.6.1. pasiliekančio(-ių) Jungtinės veiklos partnerio(-ių) prašymą dėl Jungtinės veiklos partnerio(-ių) keitimo;
10.6.2. pasitraukiančio(-ių) Jungtinės veiklos partnerio(-ių) prašymą pasitraukti iš Jungtinės veiklos sutarties partnerių ir perduoti visus įsipareigojimus pagal Jungtinės veiklos sutartį naujajam(-iems) / pasiliekančiam (-iams) Jungtinės veiklos partneriui(-iams);
10.6.3. naujojo(-ųjų) / pasiliekančio(-ių) Jungtinės veiklos partnerio(-ių) raštišką sutikimą(-us) pakeisti pasitraukiantį(-čius) Jungtinės veiklos partnerį (-ius) bei prisiimti visus pasitraukiančio(-ių) Jungtinės veiklos partnerio(-ių) įsipareigojimus pagal Jungtinės veiklos sutartį bei naujojo(-ųjų) / pasiliekančio(-ių) Jungtinės veiklos partnerio(-ių) kvalifikaciją pagrindžiantys dokumentai (jei taikoma);
10.6.4. Paslaugų teikėjas įrodys Užsakovui naujojo(-ų) / pasiliekančio(-ių) Jungtinės veiklos partnerio(-ių) patikimumą ir gebėjimą vykdyti paskirtas funkcijas bei atitiktį kvalifikaciniams reikalavimams patvirtinančius dokumentus. Minėti dokumentai pateikiami tai dienai, kai Paslaugų teikėjas kreipiasi į Užsakovą su prašymu pakeisti Sutiekėją (-us). Užsakovas reikalauja, kad naujo Subtiekėjo kvalifikacija būtų ne žemesnė nei buvo reikalaujama pirkimo dokumentuose; 
10.7. Paslaugų teikėjas gaus/arba negaus Užsakovo rašytinį sutikimą keisti Jungtinės veiklos partnerius;
10.7.1. Paslaugų teikėjas pateiks Užsakovui naujos Jungtinės veiklos sutarties ar esamos Jungtinės veiklos sutarties pakeitimo kopiją, kurioje pasiliekančiojo(-iųjų) Jungtinės veiklos partnerio(-ių) įsipareigojimai išliks tokie patys kaip ir ankstesnėje Jungtinės veiklos sutartyje, o naujasis(-ieji) / pasiliekantis(-ys) Jungtinės veiklos partneris(-iai) perims visus pasitraukiančiojo(-iųjų) Jungtinės veiklos partnerio(-ių) įsipareigojimus pagal ankstesnę Jungtinės veiklos sutartį.
10.8. Šio skyriaus nuostatų nesilaikymas yra laikomas esminiu Sutarties pažeidimu, kuris suteikia teisę Užsakovui nutraukti Sutartį, Sutarties 8.9.2 punkte nustatytu pagrindu, tvarka bei taikyti jame nustatytą atsakomybę.
10.9. Subtiekėjų pasitelkimas nekeičia Paslaugų teikėjo atsakomybės dėl Sutarties vykdymo, todėl bet kokiu atveju Paslaugų teikėjas privalo būti atsakingas už Subtiekėjų, jo įgaliotų atstovų ir darbuotojų veiksmus arba neveikimą taip, kaip atsakytų už savo paties veiksmus ir neveikimą. 

11. NENUGALIMA JĖGA (FORCE MAJEURE)

11.1. Šalys neatsako už dalinį ar visišką prisiimtų įsipareigojimų neįvykdymą, jeigu įrodo, kad įsipareigojimų neįvykdė dėl nenugalimos jėgos aplinkybių.
11.2. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (Force Majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes, Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (Force Majeure) aplinkybės liudijančių pažymų išdavimo tvarkos aprašo patvirtinimo“.

12. GINČŲ SPRENDIMAS

12.1. Šalys susitaria, kad visi ginčai, nesutarimai, reikalavimai ir (ar) pretenzijos, kylančios iš šios  Sutarties ir (ar) susijusios su ja, jos vykdymu, nutraukimu ir (ar) pažeidimu, taip pat dėl skirtingo Sutarties nuostatų aiškinimo, bus Šalių sprendžiami derybų būdu.
12.2. Šalims nepavykus išspręsti ginčų/nesutarimų, reikalavimų ir (ar) pretenzijų derybų būdu per 30 (trisdešimt) kalendorinių dienų nuo ginčų, nesutarimų, reikalavimų ir (ar) pretenzijų atsiradimo dienos, jie bus sprendžiami Lietuvos Respublikos teismuose, teisės aktų nustatyta tvarka. 

                          13. BAIGIAMOSIOS NUOSTATOS

13.1. Nė viena iš Šalių neturi teisės perduoti savo teisių ar įsipareigojimų, numatytų šioje Sutartyje, be raštiško kitos Šalies sutikimo. Užsakovo universalaus teisių ir pareigų perdavimo atveju Sutartis bus laikoma perduota Užsakovo teisių ir pareigų perėmėjams, o tokie teisių ir pareigų perėmėjai bus laikomi Sutarties šalimis nuo jos sudarymo momento.
13.2. Vykdydamos Sutartį, Šalys vadovaujasi Lietuvos Respublikos viešųjų pirkimų įstatymu, Lietuvos Respublikos civiliniu kodeksu ir kitais galiojančiais Lietuvos Respublikos teisės aktais.
13.3. Esant prieštaravimams tarp Sutarties ir jos priedų, Šalys turi vadovautis Sutarties nuostatomis.
13.4. Visa informacija, įspėjimai ar pranešimai, susiję su šia Sutartimi, privalo būti raštiški ir turi būti siunčiami elektroniniu paštu, registruotu laišku ar kurjeriniu paštu (su patvirtinimu apie įteikimą) arba įteikiami pasirašytinai žemiau nurodytais adresais. Pranešimai, išsiųsti elektroniniu paštu yra laikomi gautais jų išsiuntimo dieną arba kitą darbo dieną, jeigu išsiuntimo diena buvo ne darbo diena arba jeigu elektroninis laiškas buvo išsiųstas pasibaigus darbo valandoms (po 17 val.). Pranešimai, siųsti registruotu laišku, laikomi įteiktais ne vėliau kaip per 3 (tris) darbo dienas nuo jų išsiuntimo. 
13.5. Šalių adreso ar kitų rekvizitų pasikeitimo atveju Šalys įsipareigoja apie tai viena kitai pranešti per 3 (tris) darbo dienas nuo atitinkamo pasikeitimo dienos. Nepranešusioji Šalis atlygina visus dėl nepranešimo atsiradusius nuostolius ir prisiima su nepranešimu susijusią riziką.
13.6. Šalys skiria savo atstovus Sutarties vykdymo kontrolės ir ryšių palaikymo tikslais. Nurodytasis Užsakovo atsakingas asmuo, be kita ko, turi teisę žodžiu ir raštu duoti Paslaugų teikėjo atsakingam asmeniui privalomus su Sutarties vykdymu susijusius nurodymus, pasirašyti priėmimo-perdavimo aktą, sąskaitas faktūras ir kitus su Sutarties vykdymu susijusius dokumentus (išskyrus susitarimus dėl Sutarties pratęsimo, pakeitimo ir pan.). Visi su Sutarties vykdymu susiję pranešimai gali būti siunčiami šių atstovų kontaktiniais duomenimis:
[bookmark: _Hlk507859834][bookmark: _Hlk507862922]13.6.1. Užsakovo už šios Sutarties vykdymą atsakinga aplinkos inžinierė Ingrida Valavičienė, tel. +370 672 08633, el. paštas ingrida.valaviciene@rkpc.lt. 
13.6.2. Užsakovo atstovas, atsakingas už sutarties ir pakeitimų paskelbimą Įstatyme nustatyta tvarka – administratorė Algimanta Čepelienė, tel. +370 37 393078, el. paštas info@rkpc.lt; 
13.6.3. Paslaugų teikėjo už šios Sutarties vykdymą atsakingas asmuo – .........................................................; 
13.7. Ši Sutartis pasirašyta dviem vienodą teisinę galią turinčiais egzemplioriais, po vieną kiekvienai Šaliai.

14. SUTARTIES PRIEDAI

14.1. 1 priedas  – Techninė specifikacija.


15. ŠALIŲ REKVIZITAI
 
Užsakovas                                                               Paslaugų teikėjas 
	
UAB Komunalinių paslaugų centras                                      
	

	Įmonės kodas 301846604
	

	Vytauto g. 71, Garliava, 53258 Kauno r.                                      
	

	LT904010042501738469
	

	AB Luminor bankas
	

	Banko kodas 40100
	

	PVM kodas LT100004286913
	

	El. paštas info@rkpc.lt
	



Direktorius 
Giedrius Šidlauskas

